**Kiírás**

****

**IV. Palóc Rallye Historic Regularity**

**2024. július 27-28.**

****

PROGRAM

|  |  |
| --- | --- |
| Június 20. | A kiírás megjelenésének időpontja |
| Július 11. | Nevezési zárlat |
| Július 26 7:30-8:30 | Rajtvárakozóba behajtás  Helyszín: Becske Művelődésiház, Ady Endre út 5. |
| Július 26  7:30-8:30 | Adminisztratív átvétel  Helyszín: Becske Művelődésiház, Ady Endre út 5. |
| Július 26  7:30-9:00 | Műszaki átvétel, GPS beszerelés  Helyszín: Becske Művelődésiház, Ady Endre út 5. |
| Július 26.  9:00 | Versenyzői eligazítás  Helyszín: Becske Művelődésiház, Ady Endre út 5. |
| Adminisztratív átvétel végéig | Csapat nevezési zárlat |
| Július 26  10:00 | 1. szakasz rajtja,  Helyszín: Becske Művelődésiház, Ady Endre út 5. |
| 16:25 | 1. szakasz célja  Helyszín: Szirák Kastély hotel |
| 19:00 | A nem hivatalos részleges eredmények, és a következő szakasz rajtlistájának kifüggesztése.  Helyszín:Szirák Kastély hotel |
| Július.  9:00-9:30 | Rajtvárakozóba behajtás  Helyszín: Szirák Kastély Hotel |
| 10:00 | 2. szakasz rajtja  Helyszín Szirák Kastély Hotel |
| 13:10 | Rendezvény célja,  Helyszín: Szirák Kastély Hotel |
| 14:00 | Eredmények kifüggesztése.  Helyszín:Szirák Kastély Hotel díszterme |
| 15:00 | Eredményhirdetés:  Helyszín: Szirák Kastély hotel díszterme |

1 - SZERVEZÉS

**1.1 Definiciók**

Az IV.. Palóc Rallye Historic Regularity, az 1988. évi I. törvény (a közúti közlekedésről), az 1/1975 (II. 5.) KPM-BM együttes rendelet (KRESZ), és a 6/1990 (IV. 12.) KöHÉM rendelet (a közúti járművek forgalomba helyezésének és forgalomban tartásának műszaki feltételeiről) szabta keretek és jelen kiírás alapján kerül lebonyolításra. A Versenykiírás módosítása, kiegészítése kizárólag számozott, a Rendező által kiadott Végrehajtási utasítások formájában lehetséges.

A rendezvény rendezője: HRE.

A rendező címe, és elérhetősége.

Cím: 2687 Berel Szent István tér 12

Telefon: +36 70 633 2967

Email: btibor956@gmail.com

A rendezvény a következő szabályok szerint kerül megrendezésre:

- FIA Historic Regularity Rally sportszabályai 2022

- MAVAMSZ Regularity Kupa kiírás 2022

- Jelen kiírás, és esetleges végrehajtási utasítások  
- Magyar Közlekedési Rendszabályok

**1.2 Rendező Bizottság**

Fővédnök: Balla Mihály országgyűlési képviselő Skuczi Nándor Nógrád Megyei Közgyülés Elnöke

Védnökök: Agócs Pál polgármester  
 Borbély Gábor polgármester  
 Maczó László polgármester  
 Stevó Gábor polgármester

Elnök: Balló Tibor

Tagok: Ballóné Káplár Judit  
Mészáros Attila

Kalapács Zsolt

Mórócz Kálmán  
  
Romhányi Máté

**1.3 Tisztségviselők**

|  |  |
| --- | --- |
| Versenyigazgató (igazgató): | Balló Tibor |
| Gépátvevő: | , Hubert István |
| Rendezvénytitkár: | Ballóné Káplár Judit |
| Kiértékelés | László Róbert |
| Időmérés: | László Róbert |

**1.4 Kiegészítés a kiíráshoz**

A jelen kiírásban megjelentek módosítására, szükség esetén lehetőség van.

Minden módosítást, vagy további rendelkezést számozott, és dátumozott végrehajtási utasításokban kell megjeleníteni, melyek ezen kiírás szerves részét képezik.

A végrehajtási utasításokat a lehető legrövidebb időn belül el kell juttatni a résztvevőknek.

**1.5 A kiírás alkalmazása, és értelmezése**

Az igazgató feladata jelen kiírás alkalmazása, és értelmezése a rendezvény futása alatt. A jelen szabályzatban nem szereplő, vagy vitás kérdéseket az igazgató jogosult megítélni, eldönteni.

2 - CÍMEK

**2.1**

**- Az MAVAMSZ Országos Historic Regularity Rallye Kupa 3. futama**

**2.2   
MAVAMSZ  jóváhagyási szám : NR/11/2024**

3 – RENDEZVÉNY LEíRÁSA

Az IV.. Palóc Rallye Historic Regularity hossza . 386 km. A rendezvény 2 szakaszra és 3 szekcióra tagolódik.

Az útvonal, az időellenőrző állomások, áthaladás ellenőrző állomások, stb. részletes leírása az Itinerben található, ami lehetővé teszi az útvonal pontos követését.

4 – ENGEDÉLYEZET JÁRMŰVEK

**4.1**

A résztvevő nevező járművének a gépátvétel időpontjában, és a teljes rendezvény ideje alatt a magyar jogszabályok szerint közúti forgalomra alkalmas állapotban kell lennie, és az ehhez szükséges dokumentumokkal kell rendelkeznie.

A rendező megtagadhatja az indulást, amennyiben az jármű nem felel meg az évjárat előírásoknak.

A rendező összevonhat kategóriákat.

**4.2** **Résztvevő járművek kategóriába sorolása**

**4.2.1** **Historic Tradicionális kategória**

A Historic Tradicionális kategóriában nevezhetőek az 1990. előtt gyártott historic személygépkocsik. Navigációs felszerelésük csak hagyományos analóg (mechanikus kijelzős) méterszámláló lehet. GPS alapú, vagy a kilométerórára (az analóg méterszámlálón kívül) kötött berendezések, átlagsebesség számító, ill. kijelző berendezések nem engedélyezettek. Telefonálásra, vagy mobil internetre alkalmas készülék használata csak az autó álló helyzetében, segélyhívásra engedélyezett. Engedélyezett a kilométerórával nem összekötött, úgynevezett „speedtable” papír, vagy elektronikus (pl. Branz Speedtable) változatának használata.

**4.2.2 Historic Club kategória**

A Historic Club kategóriába nevezhetőek az 1990. előtt gyártott historic személygépkocsik. A kategóriában bármilyen navigációs és átlagsebesség mérő, ill. kijelző eszköz használata megengedett.

**4.2.3 Modern Club Kategória**

A Modern Club kategóriában bármilyen gyártási évben gyártott személyautó nevezhető. Ebben a kategóriában bármilyen navigációs eszköz használata megengedett. A Modern Club kategória az abszolút értékelésben nem kerül értékelésre.

**Időrendi sorrendben a 40. nevezőtől nem tudunk mérőeszközt biztosítani, így ők a regularity értékelésben nem vesznek részt.**

Tiltott mérőeszközök használata a következők szerint kerül büntetésre:

- Első eset – 600 hibapont,

- Második eset – kizárás.

5 – RÉSZTVEVŐK - NEVEZÉS

**5.1.**

A rendezőnek az elfogadott nevezések listájának kiadásáig joga van indok nélkül visszautasítani bárkinek a nevezését, de ebben az esetben a nevezési díj a visszautasítással egyidőben visszatérítendő.

**5.2 Nevezési zárlat**

**Nevezési zárlat:**

2024. július 15.

.

**5.3**

A nevezés akkor érvényes, amennyiben a Nevező kitölti nevezési lapot és a nevezési díj befizetését igazoló bizonylatot eljuttatja a rendezvény Rendezőjének. A nevezési zárlatot követően a Rendezőnek joga van a későbbi nevezéseket is elfogadni emelt nevezési díj ellenében. A nevezési díjat igazoló dokumentum elküldése nélkül a nevezés érvénytelen.

**5.5 Online nevezés**

Az IV. Palóc Rallye Historic Regularity eseményre   
  
 Nevezési Lap kitöltésével lehet jelentkezni. A nevezéssel kapcsolatos kérdéseket a [btibor956@gmail.com](mailto:btibor956@gmail.com) email címre lehet elküldeni.

**5.6 Szabályok elfogadása**

A nevezés leadásával, az online regisztráció kitöltésével a csapatok alávetik magukat jelen kiírás szabályainak.

**5.7 Nevezési díj**

2024. július 15-ig 150.000,- HUF,

ami ÁFA-t nem tatalmaz (1 autó + 2 fő). A nevezést akkor fogadja el a Rendező, ha a nevezési díjat határidőre a jelentkező átutalja. Rendező megbízottjának bankszámla száma:

Név: Ballóné Káplár Judit,

Bank : Takarékbank

Számlaszám: 63600203-12003323

Megjegyzés rovatba kérjük beírni a „Palóc Rallye Historic” megnevezést, és az első nevező nevét.

A rendező fenntartja a jogot, hogy nevezéseket a zárlat után is elfogadjon, egyedi feltételekkel, és díjjal.

**5.8 A nevezési díjért nyújtott szolgáltatások**

A nevezési díj 2 fő részére alábbiakat tartalmazza:

- minden szükséges dokumentumot, rajtszámot, …

- a rendezvény rajtjánál kávé, svédasztalos reggeli

- szombaton ebéd

- a szombat esti szállás Szirák Kastély illetve Bér Andezit Hotel

- szombat esti svédasztalos vacsora a szállodában

- vasárnap svédasztalos reggeli

- vasárnap ebéd Szirák Kastély Hotel

**5.9**

A rendezvényen egy járművel 2 résztvevő nevezhető, akik közül az egyik résztvevő vezetőként nevezendő.

**5.9.1 Nevezőkre vonatkozó szabályok:**

A rendezvényen vezetőként részt vehet bárki, akinek a magyarországi hatósági előírásoknak megfelelő érvényes vezetői engedélye van, illetve csapattársként bárki, aki a magyar KRESZ szabályok szerint szabályosan utazhat az autó jobb oldali első ülésén. A rendezvényen csak vezetőként nevezett résztvevő vezetheti a járművet. A dokumentumok meglétét a rendező a rendezvény előtti átvételen ellenőrzi.

**5.10** **Résztvevők száma**

A résztvevő járművek száma: legfeljebb 40 a regularity kategóriákban,

**5.11**

A teljes nevezési díj visszafizetésre kerül:

- azoknak a nevezőknek, akiknek a nevezését nem fogadták el.

- amennyiben a rendezvény nem kerül megrendezésre

6 – REKLÁMOK ÉS MÉDIA

**6.1. Reklám az autón**

Felháborodást keltő és a rendezvény érdekei ellen ható reklámok nem helyezhetők el a járműveken. A Rendező fenntartja magának a jogot, hogy kötelező, szponzori reklámokat helyezzen el a járműveken. A reklámokat a Rendezők a rajt előtti műszaki ellenőrzés alkalmával adják át a Résztvevőknek. A matricákat a futam teljes időtartama alatt jól látható, tiszta állapotban kell tartani.

**6.2** **Rallye feliratok elhelyezése**

A rajtszámok és a rallye matricájának elhelyezése minden járművön kötelező. A rallyematricát (rallyetáblát) az autó elején (motorháztető, homlokfal, ahogy a jármű kialakítása lehetővé teszi), a rajtszámokat, teljes nagyságukban, csonkítatlanul az első oldalajtókon (jobb- és bal oldalt) kell elhelyezni. Ezeket a Rendezők biztosítják és a műszaki ellenőrzés alkalmával adják át a Résztvevőknek. A rendszámokat semmilyen körülmények között nem takarhatják a rallyefeliratok, rajtszámok és matricák.

**6.3**

A nevezés leadásával a csapatok egyetértésüket adják ahhoz, hogy a Rendező az esemény ideje alatt készített fényképeket, videókat, beszámolókat korlátlanul felhasználhassa. Ezen kívül a Csapatok a nevezésekkel egyetértésüket adják ahhoz, hogy adataik (nevük, nemzetiségük, autóik adatai) nyilvánosságra kerüljenek. A Résztvevők a rendezvény Rendezőivel és a különféle sajtó orgánumokkal szemben semmiféle igénnyel nem léphetnek fel. A Résztvevők személyes adatait a Rendező nem adja tovább harmadik félnek.

7 – ÁLTALÁNOS SZABÁLYOK

7.1 Résztvevők

Csak a nevezési listán szereplő csapattagok állhatnak rajthoz

7.2 Rajtsorrend – Táblák – Rajtszámok

**7.2.1**

A rajtsorrendet a rendező határozza meg.

Az a csapat, amelyik késve érkezik a rendezvény, vagy bármely szakasz, etap (gyűjtő állomás után) rajtjához büntetést kaphat az igazgató döntése alapján.

**7.2.2**

A rendező elláthat minden csapatot 1 vagy 2 Rallytáblával.

**7.2.3**

A rallytáblákat, amelyek tartalmazhatják a csapat rajtszámát, fel kell ragasztani az auto elejére, és esetleg a hátsó részére, úgy hogy a rendezvény ideje alatt jól láthatóak legyenek.

A rendező által kiadott rajtszámokat az autó két oldalán kell elhelyezni a rendezvény teljes ideje alatt

Amennyiben a rendezvény időtartama alatt bármelyik rallyetábla, vagy rajtszám hiányzik, az időbüntetést vonhat maga után.

7.3 Menetlevél

**7.3.1**

Minden csapat menetlevelet kap a rendezőtől, amely tartalmazza a két időellenőrző állomás között előírt időket, távolságokat, és a regularity szakaszok átlagsebességeit. A menetlevél a rajtnál kerül átadásra, és az itinerben megadott helyeken.

A menetlevelek a meghatározott állomásokon kerülnek kezelésre a rendező által. A menetlevél a résztvevő csapat általi javítása büntetést von maga után.

**7.4 Közlekedési szabályok**

**7.4.1**

A rendezvény teljes ideje alatt a résztvevőknek szigorúan be kell tartan a Magyarországi Közlekedési Rendszabályokat. Az a csapat, amelyik megsérti ezen szabályokat büntetést kap az igazgató döntése alapján a következők szerint:

- 1. szabálysértés: 300s hibapont.

- 2. szabálysértés: esetleges kizárás.

**7.4.2 Jármű csere a verseny folyamán**

A csapatoknak lehetőségük van arra, hogy technikai probléma esetén járművet váltsanak. Ezt kötelező előre jelezni a Rendezőségnél. Az új jármű rajtszáma azonos az eredetileg használtéval. Amennyiben az új jármű kategóriája nem egyezik meg az eredetivel, a páros csak a verseny modern kategóriájában kerül értékelésre.

8 – A RENDEZVÉNY LEBONYOLÍTÁSA

**8.1 Adminisztratív átvétel**

Időpont: Július 27. 07:30-08:30

Helyszín: Becske Művelődésiház, Ady Endre 5.

Bemutatandó dokumentumok:

- Jármű magyarországi közúti közlekedésre alkalmasságát bizonyító iratok

- Harmadik személy tulajdonos esetén a jármű használatára szóló engedélyt, meghatalmazást

- Vezetői engedély (legalább a vezetőnek)

- Kötelező felelőség biztosítás igazolása

A Rendező ezzel egyidejűleg átadja az átlagtartás méréséhez használatos GPS navigációs eszközt, a rajtszámokat, a verseny matricáját, a szponzor matricákat, az itiner füzetet és a menetlevelet.

**8.2 Technikai átvétel**

Időpont: Júúlius 27. 07:30-09:00

Helyszín: Becske Művelődésiház, Ady Endre 5.

Minden esetben a dokumentumok átadása után történik. A műszaki átvétel során az autó alapvető műszaki állapotát, a kötelező tartozékok meglétét, a gumiabroncsokat, ill. a helyes kategória besorolást ellenőrizzük. Ha a jármű indulásra alkalmas állapotban van, az indulás előtt az itiner füzetek végén lévő rubrikába jóváhagyó pecsétet tesz az Ellenőrző Bizottság munkatársa.  
  
 **A versenyző a felelős azért, hogy a GPS 9 óráig be legyen szerelve az autóba.**

**8.3 Rajt**

**8.3.1**

A rajtolási időköz a csapatok között 1 perc. A rajtsorrrend a Rajtlistának megfelelő sorrendben zajlik.

**8.3.2**

A csapatoknak a megadott időben kell megjelenniük a menetlevéllel a megadott helyszínen a megadott sorrendben.

**8.4 Itiner**

Az időterv mellett a futam minden részletét tartalmazza. A távolságokat kilométerben adjuk meg a teljes útvonalon. Az itiner térképvázlatokat is tartalmaz, az útirányokat jelekkel mutatjuk.

**8.5 Áthaladási ellenőrző állomások**

A szakaszokon meghatározott számú ellenőrző pontot állítunk fel. Ezeket az időre tekintet nélkül megközelíti a résztvevő, és áthaladást igazoló pecsétet kap a sportbírótól. Minden ellenőrző pont szerepel az itinerben. A szervező titkos ellenőrzési pontokat is kijelölhet, ezek nem szerepelnek az itinerben. Az ellenőrző pont kihagyása a 10. pont szerinti büntetést vonja maga után

**8.6 Időellenőrző állomás**

Minden etap elején és végén időmérő ellenőrző állomáson kell megjelenniük a járműveknek. Ennek kezdetét sárga órajel mutatja, magát az időellenőrző állomást piros órajel jelzi. A menetlevélen feltüntetett megadott időre figyelemmel kell megjelenni az állomáson úgy, hogy a sárga jelzésen belüli területre 1 perccel az előírt idő előtt már be lehet hajtani. A piros jelnél viszont csak a pontosan az előírt időben szabad átadni a menetlevelet a Sportbírónak. Ha túl korán vagy túl későn érkezik a Résztvevő az időellenőrző állomásra, büntetést kap, a 10. pont alapján.

**8.7 Egyenletes sebesség mérése**

Az etapokat úgynevezett speciál szakaszok (Itiner jelölésben: SS) egészítik ki, ezeken folyik időmérés, meghatározott átlagsebességet kell tartani minden egyes szakaszon. Az aktuális napi szakaszokra érvényes átlagsebességről szóló tájékoztatót a futam, illetve az egyes résztávok előtt kapják kézhez a Nevezők. A speciál szakaszokon az induláskor átvett, és az autó elektromos rendszeréhez bekötött mérőeszköz segítségével, műholdas követéssel két ponton mérjük meg az autók átlagsebességét. Aki a mért ponton vett adatok alapján eltért a megadott átlagsebességtől, hibapontot kap. A speciál szakaszok az itinerben szürke háttérszínnel szerepelnek, kezdetüket és végüket SS, illetve áthúzott SS feliratok jelzik. Az út mellett táblákkal külön nincs jelezve a speciál szakaszok eleje és vége, ugyanakkor a szakaszok kezdete és vége jól azonosítható útburkolati jelhez, Kresz táblához vagy egyéb műtárgyhoz kapcsolódik. A speciál szakaszok elején és végén nem kell megállni. Amennyiben a mért szakasz megállásra kötelező, vagy szükséges megállást okozó közlekedési táblát, vagy helyzetet tartalmaz (pl. STOP táblás, Elsőségadás Kötelező táblás kereszteződés), akkor a rendező a helyzetet követő 500 m-en belül nem méri az autó pozícióját, ennyi időt biztosítva a párosnak visszatérni a megadott átlagsebességhez. A rendező a szakaszokra nem írhat elő 50 km/h-nál nagyobb átlagsebességet.

**8.8 GPS alapú sebességmérő eszköz**

Az időmérés e célra kifejlesztett mérőeszközzel, illetve arra írt speciális programmal zajlik. Az időmérés GPS helymeghatározó rendszerrel és GPRS adatátviteli technológiával folyik. A mérőeszközt a Rendező biztosítja a Résztvevőknek, akik aláírásukkal igazolják, hogy az eszközt átvették és rendeltetésszerűen használják. A Résztvevők tudomásul veszik, hogy az eszköz elvesztése, nem rendeltetésszerű használatból adódó megrongálása esetén 30.000,- HUF+Áfa díjat kötelesek fizetni a Rendezőnek. A mérőeszközhöz kábellel csatlakozó, mágneses GPS antenna is tartozhat, amit az autó tetejére kell rögzíteni. A mérőeszköz az autó 12V-os csatlakozó aljzatáról (szivargyújtó) kap áramot**.   
Minden Résztvevő maga köteles gondoskodni a mérőeszköz tápellátásának meglétéről, kiépítéséről. Amennyiben a mérőeszköz a tápfeszültség hiány, vagy más az autó elektromos rendszerében levő hiba miatt nem szolgáltat jelet a nevezőt a 10. pont szerint büntetik.**

**8.9 Menetlevél**

A rajt előtt a Nevezők menetlevelet kapnak, ezen szerepel a rajtszám szerinti startidő, valamint az egyes etapok teljesítésére megadott idő, továbbá az egyes speciál szakaszokra előírt átlagsebesség. A menetlevelet a Résztvevőknek a nap végén át kell adniuk az utolsó szakasz végén lévő időellenőrző állomás Sportbírójának. Ha a menetlevél megsemmisül, az etapidők elvesznek, és a Versenyző a 10. pontban leírt büntetést kapja.

**8.10. Napi eredmények közlése**

A rendező a szombati nap eredményeit a nap végén kifüggeszti a Hotelben.

9 - BÜNTETÉSEK

**9.1 Büntetések összefoglalása**

Korai érkezés időellenőrző állomásra: 60 hibapont

Késői érkezés időellenőrző állomásra: 10 hibapont

Időellenőrző állomás kihagyása: 100 hibapont

Áthaladás ellenőrző (ÁE) állomás kihagyása: 100 hibapont

Mért szakasz kihagyása: 300 hibapont

Mért szakaszokon az átlagsebességnek megfelelő ideális időtől való eltérés: 1 hibapont/1 mp

Amennyiben az autó elektromos rendszerének a hibája miatt nem működik a GPS berendezés, úgy a versenyző max. 3 szakasz esetén

az általa teljesített összes többi szakasz átlagidejét + 10 hibapontot kap szakaszonként.

Ha ez több mint, három szakaszon fordul elő, úgy a negyedik szakasztól az átlagidőt + 50 hibapontot kap szakaszonként

A rendőrség által jelentett közlekedési szabálysértés:

első esetben 300 hibapont

második esetben esetleges kizárás

Nem engedélyezett mérő berendezés használata:

első esetben 600 hibapont

második esetben: kizárás a versenyből

A menetlevél bármiféle javítása, manipulációja a versenyzők által kizárást vonhat maga után.

10 - FELELŐSÉG

**10.1 Felelősség**

A Résztvevők saját kockázatukra vesznek részt a rendezvényen. Büntetőjogi felelősségük van az általuk és az autó által okozott károkra. A Résztvevők a nevezési lap kitöltésével lemondanak a rendezvénnyel kapcsolatban keletkező károk esetén mindenféle követelésükről, és tudomásul veszik, hogy a Rendező nem vállal felelősséget az általuk okozott károkért és az esetleges személyi sérülésekért, halálesetekért.

**10.2 Bejegyzett egyéb tulajdonos nyilatkozata**

Ha a Résztvevők nem a saját tulajdonukban lévő autóval indulnak a futamon, be kell mutatniuk a Rendezőnek a tulajdonos hozzájáruló nyilatkozatát, hogy tudomásul veszi a jármű részvételét a futamon és tudomásul veszi az azzal kapcsolatos felelősségvállalást.

**10.3 Felelősség a rendezvény félbemaradása esetén**

A Rendezők fenntartják a jogot, hogy a szervezetek, hivatalok által elrendelt vagy biztonsági okból szükségessé vált módosításokat a kiírásban módosítsák, illetve akár le is mondják a túra egyes részeit, ha ez rendkívüli események miatt szükségesség válik. Mindezt úgy tehetik meg, hogy velük szemben a Résztvevők semmiféle anyagi kártérítési igénnyel nem léphetnek fel. E feltételeket a Résztvevők a nevezési lap kitöltésével magukra nézve kötelezőnek ismerik el és elfogadják. A Résztvevők eltekintenek minden civil-, kereskedelmi- és büntetőbíróság előtt indított pertől. Ha a rendezvény félbeszakad hatósági utasításra vagy biztonsági okokból, akkor nincs mód a nevezési díj visszafizetésére vagy bármilyen további kártérítési összeg kifizetésére.

11 – EREDMÉNYEK - DIJAK

**11.1 Hivatalos hirdetmények**

Az rendezvényt az a párost nyeri, akinek a legkevesebb hibapontja van. A további sorrendet a hibapontok növekvő sorrendje alapján kell meghatározni.

**11.2 Egyenlő pontszám**

Pontegyenlőség esetén az a Résztvevő nyer, amelyik az első időméréses speciál szakaszon kevesebb hibapontot gyűjtött. Ha itt is pontegyenlőség áll fenn, úgy a következő szakasz eredménye számít.

**11.3 Díjazás**

Minden kategória, és az abszolut értékelés első három helyezett teljesítményét párosonként díjjal ismeri el a Rendező. A futam szponzorai különdíjakat adhatnak át.

12 - ÓVÁS

Mindenféle óvást a rendezvényigazgatónak kell benyújtani, és ő is fogja elbírálni

Óvás díja 150.000,- HUF